Translate the text from Welsh to English.



 
Araith Lansio'r Genhadaeth Genedlaethol
---------------------------------------


### Cyflwyniad


Noswaith dda bawb. Diolch i bob un ohonoch am roi o'ch amser i fod yma heno.


Yn gyntaf, hoffwn ddiolch yn bersonol i'n harweinydd am y noson, Owen Evans.


Fel y bydd sawl un ohonoch o bosibl yn ymwybodol, dyma un o ddigwyddiadau cyhoeddus olaf Owen yn ei wythnos diwethaf fel Dirprwy Ysgrifennydd Parhaol, cyn iddo ymuno ag S4C fel Prif Weithredwr.


Yn bersonol, ers i mi ymuno â'r Llywodraeth, bu ei gyngor doeth, ei agwedd benderfynol a'i ddull gweithredu cyson gadarnhaol hyd yn oed wrth wynebu'r materion mwyaf heriol o fudd mawr i mi.


Ac mae bob amser yn barod i argymell bwyty da neu rywle da i ymweld ag ef – hyd yn oed os yw hynny'n cynnwys lleoliadau cerddoriaeth metel trwm o Aberystwyth i Helsinki!


O ddifrif, mae wedi goruchwylio llawer o newidiadau yn y byd addysg yn ystod y blynyddoedd diwethaf a bydd colled mawr ar ei ôl. Diolch, Owen.


### Cydweithio


Ym maes addysg yng Nghymru, rydym yn adeiladu ar sylfeini cadarn.


Mae'r arbenigwyr byd\-eang ar berfformiad addysg, y Sefydliad ar gyfer Cydweithrediad a Datblygiad Economaidd, wedi cydnabod yn ddiweddar fod y llywodraeth a'r sector yn gweithio'n agos gyda'i gilydd. A bod ymrwymiad i wella i'w weld ar bob lefel o'r system addysg.


Felly, nid dogfen a ddyfeisiwyd mewn swyddfa gefn rywle ym Mharc Cathays yw ein cynllun gweithredu \- Addysg yng Nghymru: Ein Cenhadaeth Genedlaethol.


Canlyniad bod yn agored i syniadau, adborth ac adolygu ydyw.


* Mae'r gymuned ryngwladol o arbenigwyr, gan gynnwys y Sefydliad ar gyfer Cydweithrediad a Datblygiad Economaidd, yn helpu i lunio gweithgareddau datblygu arweinyddiaeth, ein ffocws ar lesiant a chyfleoedd dysgu proffesiynol;
* Mae ein harloeswyr yn gweithio mewn partneriaeth ar y cwricwlwm ac yn cymryd camau breision ym maes cymhwysedd digidol;
* Mae ein partneriaid yn Estyn, yr Undebau, y Consortia, Cymwysterau Cymru a Chyngor y Gweithlu Addysg yn gwneud cyfraniadau hollbwysig at system hunanwella wirioneddol;
* Ac yn bwysicaf oll, mae rhieni a dysgwyr eu hunain, ynghyd ag athrawon, yn mynnu'r gorau posibl o'n system addysg.


Dyna pam rydym yn disgrifio'r diwygiadau addysg hyn fel cenhadaeth genedlaethol.


Mae gennym gyfrifoldeb ar y cyd i godi safonau, lleihau'r bwlch cyrhaeddiad a chyflwyno system sy'n destun balchder cenedlaethol gwirioneddol a hyder y cyhoedd.


Rhaid i ysgolion baratoi ein pobl ifanc ar gyfer swyddi nad ydynt wedi cael eu creu eto a heriau nad ydym yn eu hwynebu eto.


A dweud y gwir \- ar lefel dysgwr, lefel ysgolion ac ar lefel genedlaethol \- ni fu addysg erioed mor bwysig.


### Cenhadaeth genedlaethol


Fodd bynnag, nid yw'r syniad o addysg fel cenhadaeth genedlaethol yn syniad cwbl newydd, ac nid fy syniad i yn unig mohono.


Yn wir, nododd y Siarter Frenhinol a sefydlodd ein cartref am y noson \- fel Amgueddfa Genedlaethol \- y nod o ddatblygu addysg y cyhoedd drwy gynrychioli gwyddoniaeth, celf, diwydiant, hanes a diwylliant Cymru neu sy'n berthnasol i Gymru mewn ffordd gynhwysfawr.


Uchelgais ardderchog, rwy'n siŵr y byddech yn cytuno.


Ond nid oes a wnelo ein cenhadaeth genedlaethol ar gyfer diwygio'r system addysg yn y 21ain ganrif ag adeiladau Edwardaidd crand na chreu sefydliadau newydd.


Mae a wnelo â rhywbeth llawer pwysicach.


Mae a wnelo â phennu'r disgwyliadau uchaf posibl i'n pobl ifanc, i'n proffesiwn addysgu ac i'n gwlad \- a'u cyflawni.


Adeiladwyd y sefydliad hwn, y llyfrgell genedlaethol ac eraill drwy bensaernïaeth adeiladu cenedl ar ddiwedd y 19eg a dechrau'r 20fed ganrif yng Nghymru.


Bellach mae gennym y cyfle i greu cenhedlaeth newydd o adeiladwyr cenedl.


Ac mae'n digwydd ledled y wlad \- drwy ein hysgolion arloesi, arbenigwyr rhyngwladol, prifysgolion, busnesau a chymuned y trydydd sector.


Ac rwyf wrth fy modd y byddwn yn clywed yn uniongyrchol gan ddau o'n harloeswyr, Elan o Ddyffryn Conwy a Luke o Dregatwg yn ddiweddarach heno. Mae'n hyfryd hefyd fod Ian Fordham o Microsoft yma, a fu'n gweithio gyda ni wrth i ni arwain y ffordd ym maes cymhwysedd digidol.


Rydych chi \- ni \- yn creu cwricwlwm cenedlaethol a system addysg drawsnewidiol.


Gydag ymrwymiad o'r newydd i wella gwybodaeth a sgiliau ein pobl ifanc, byddwn yn codi safonau drwyddi draw.


Eisoes, mae llawer y gallwn ymfalchïo ynddo.


Ond cydnabyddir y gallwn, gyda'n gilydd, fod hyd yn oed yn well.  

Mae heddiw yn nodi pwynt hollbwysig ar y daith honno.


Rydym wedi myfyrio ar y cyngor clir a roddodd y Sefydliad ar gyfer Cydweithrediad a Datblygiad Economaidd i ni fel Llywodraeth.


Daliwch ati, ond gwnewch fwy i gyfathrebu ac egluro. Canolbwyntiwch ar arweinyddiaeth a chyflawnwch gwricwlwm newydd mewn ffordd brydlon.


Gwn o'm cyfarfodydd a'm hymweliadau ledled y wlad fod llawer o optimistiaeth a rennir. Mae sawl enghraifft o arfer o'r radd flaenaf. Rydym yn gwneud llawer yn iawn. Ac mae gwledydd ym mhob cwr o'r byd yn ymwybodol o'n harloesedd a'n cynnydd.


Ond gwn hefyd y bu rhai mythau a chamwybodaeth am y cwricwlwm newydd a sut y caiff ei ddatblygu a'i weithredu.


Mae ein cynllun gweithredu yn nodi'r ffordd ymlaen yn glir.


### Y cwricwlwm


Rwyf wedi cymryd yr amser i fyfyrio ar y sgyrsiau hynny gydag athrawon, rhieni, addysgwyr ac undebau, a'r her a'r cyngor gan y pwyllgor craffu yn y Cynulliad, er enghraifft.


Mae'n iawn ein bod yn cyflwyno'r cwricwlwm newydd yn raddol yn hytrach na'i gyflwyno dros nos un mis Medi. Mae'r dystiolaeth ryngwladol yn glir yn hyn o beth.


Ond rhaid i ni hefyd sicrhau bod gan ysgolion ac athrawon ddigon o amser paratoi.


Nid amser i sefyll yn stond ydyw, ond amser i roi adborth, ymgysylltu ymhellach â'r cwricwlwm newydd a bod yn hollol barod ar gyfer y dull gweithredu newydd.


Felly, mae gwaith brwd yn mynd rhagddo ar y Meysydd Dysgu a Phrofiad a hoffwn ddiolch i bawb a fu'n rhan o'r broses am eu hymrwymiad, eu harloesedd a'u hegni.


Bydd y trefniadau newydd ar gyfer y cwricwlwm ac asesu ar gael i ysgolion roi adborth arnynt, eu profi a'u mireinio yn ystod Pasg 2019\.


Yn dilyn y cyfnod hwnnw, bydd gan bob ysgol fynediad i'r cwricwlwm terfynol o 2020, a bydd hyn yn galluogi pob ysgol i fod yn hollol barod i'w gyflwyno'n raddol yn statudol ym mis Medi 2022\.


Fel yr wyf newydd ddweud, byddwn yn ei gyflwyno'n raddol yn hytrach na thros nos.


Felly, caiff ei gyflwyno yn y dosbarthiadau meithrin hyd at Flwyddyn 7 yn 2022, ym Mlwyddyn 8 yn 2023, ym Mlwyddyn 9 yn 2024 ac yn y blaen wrth i bob carfan symud drwy'r ysgol.


Felly, yn yr un modd ag y caiff datganoli democrataidd ei ddisgrifio'n aml fel proses nid digwyddiad, felly hefyd ein hymdrechion i ddiwygio'r cwricwlwm.


Fel y dywedodd y Sefydliad ar gyfer Cydweithrediad a Datblygiad Economaidd yn ei adolygiad yn ddiweddar: Er mwyn gwireddu ei hamcanion addysg ac, yn y pen draw, ei gweledigaeth ar gyfer y dysgwr yng Nghymru, dylai Cymru barhau i ddiwygio'r cwricwlwm... gan sicrhau bod ei thaith ddiwygio yn gynhwysfawr ac effeithiol.


Gadewch i mi fod yn glir.


Gyda'n gilydd, byddwn yn cyflawni ein cwricwlwm newydd, gan gymryd yr amser i sicrhau bod popeth yn iawn.


Ond, nid yw cynnwys yr amser ychwanegol hwnnw \- drwy ei gyflwyno'n raddol ac ychwanegu blwyddyn \- yn golygu arafu pethau.


Mae'n golygu y byddwn yn cyflawni'r blaenoriaethau cysylltiedig hynny sy'n hanfodol er mwyn cynnal safonau uchel, a phennu uchelgeisiau uwch byth.


* Sicrhau proffesiwn addysg o ansawdd uchel;
* Nodi ac ysbrydoli arweinwyr i godi safonau;
* Ysgolion cynhwysol sy'n ymrwymedig i ragoriaeth, tegwch a llesiant;
* A threfniadau asesu, gwerthuso ac atebolrwydd cadarnach o fewn system hunanwella.


### Safonau A bwlch cyrhaeddiad


Nid wyf yn bwriadu eich llethu â rhestr hir o bolisïau a chamau gweithredu yma heno.


Ond bydd y rheini sy'n fy adnabod, sy'n gweithio yn yr adran efallai neu sydd wedi siarad â mi yn ystod fy nghyfnod fel Gweinidog, yn gwybod bod sicrhau bod pob un dysgwr yn cael yr un cyfle i gyrraedd y safonau uchaf wrth wraidd fy nghenhadaeth bersonol yn y swydd hon.


A nawr mae hynny wrth wraidd ein cenhadaeth addysg genedlaethol.


Fel arweinydd yr wrthblaid yn y Cynulliad \- wrth negodi'r gyllideb \- canolbwyntiais ar sicrhau'r Grant Amddifadedd Disgyblion.


Yn y Llywodraeth, rwyf wedi rhoi blaenoriaeth i gynyddu ac ehangu'r cymorth hwnnw \- drwy'r Grant Datblygu Disgyblion fel y'i gelwir bellach \- i'n dysgwyr o gefndiroedd mwy difreintiedig.


Gallwn bob amser wneud mwy, ond rydym yn lleihau'r bwlch cyrhaeddiad a cheir straeon dirifedi gan rieni ac athrawon ynghylch sut mae'r Grant Datblygu Disgyblion wedi arwain at gyfleoedd a phrofiadau trawsnewidiol.


Mae ein cynllun gweithredu yn cynnwys yr un ymrwymiad i godi safonau i bawb.


Mae'n hanfodol ein bod yn cefnogi proffesiwn addysgu o ansawdd uchel, gan flaenoriaethu dysgu proffesiynol parhaus ac arweinyddiaeth gadarn, sy'n nodi ac yn cyflawni disgwyliadau uchel i'n dysgwyr, ein hysgolion a'r system gyfan.


A bydd rhan o'r disgwyliadau uchel hynny yn cynnwys model asesu a gwerthuso i ysgolion a fydd yn nodi'n glir yr hyn y mae ysgolion yn atebol amdano ac yn canolbwyntio ar welliannau ar bob lefel. Byddaf yn sôn mwy am hyn yn ystod yr ychydig wythnosau nesaf.


Byddwn yn cydweithio er mwyn cyflawni'r genhadaeth genedlaethol hon.


Fel llywodraeth, ac fel gweinidog, gallaf eich gwarantu y byddwn yn buddsoddi yn y blaenoriaethau hynny ac yn cynnig cyfleoedd i arweinwyr ac athrawon.


Ond wrth i ni rymuso athrawon, arweinwyr a staff cymorth i gymryd yr awenau, nid wyf yn barod i leihau ein huchelgais.


Bydd llawer ohonoch wedi clywed fy mhryderon yn ystod y flwyddyn ddiwethaf am faterion sy'n ymwneud â'r niferoedd sy'n cofrestru ar gyfer BTEC mewn gwyddoniaeth, y defnydd cyffredinol o gofrestru disgyblion yn gynnar ar gyfer TGAU a chanlyniadau anfwriadol canolbwyntio'n ormodol ar gyrraedd ffin gradd C yn hytrach nag anelu'n uwch ac ymestyn y rheini a all gyflawni mwy.


Nid ailadroddaf y dadleuon hynny eto.


Ond nid oes gennyf gywilydd dweud bod yn rhaid i ni gyfuno tegwch â rhagoriaeth.  

Rwy'n hyderus ein bod yn gweithio'n gyda'n gilydd i fynd i'r afael â rhai arferion a wnaeth ostwng disgwyliadau a chamddefnyddio'r system.


Os ydym bob amser yn ymrwymedig i roi lles y dysgwr yn gyntaf \- a sicrhau y gall gyflawni ei botensial \- yna byddwn ar y trywydd iawn.


Dyna fy egwyddor arweiniol. A gwn ei bod yn egwyddor a wnaeth gymell pob athro ar ei daith o'r coleg hyfforddi i'r ystafell ddosbarth


Mae hefyd yn ymrwymiad a rennir ym mhob rhan o'r Llywodraeth, fel y nodir yn ein strategaeth genedlaethol \- Ffyniant i Bawb \- a lansiwyd gan y Prif Weinidog yr wythnos diwethaf. Mae ein ffocws ar adeiladu Cymru sy'n uchelgeisiol ac sy'n dysgu.


### Casgliad


Rhaid i ni nawr achub ar y cyfle i greu rhywbeth a fydd yn destun cenfigen ledled y byd.


Mae ein cenhadaeth genedlaethol yn perthyn i bob dysgwr, rhiant, athro ac arweinydd yng Nghymru.  

Gyda'i gilydd, bydd ein diwygiadau yn mynd i'r afael â'r heriau sy'n ein hwynebu ac yn bodloni'r disgwyliadau uchel rydym i gyd yn eu rhannu ar gyfer ein pobl ifanc.


Mae'n adeg gyffrous i addysg yng Nghymru.


Cenhadaeth a rennir i ysbrydoli pobl ifanc iach, mentrus a hyderus sy'n meddu ar y wybodaeth a'r sgiliau sydd eu hangen arnynt nawr ac yn y dyfodol.


Ni fydd yn hawdd bob amser. Efallai na fydd byth yn hawdd.


Ond nid yw cyflawniadau rhad yn werth eu dathlu cymaint.


Ceir boddhad drwy anelu at safonau hyd yn oed yn uwch, dyfodol gwell i'n pobl ifanc, a chydnabyddiaeth gan rieni, busnesau a'r gymuned ryngwladol fod Cymru yn arwain y ffordd.


Mae ein dull arloesol – a pharodrwydd i weithio a dysgu gyda'r gorau yn y byd – eisoes yn denu sylw.


Ond gallwn gyflawni hyd yn oed yn fwy. Rydym yn dysgu gan y gorau fel y gallwn fod hyd yn oed yn well.  

Ac rydym yn gwneud hynny yn y Ffordd Gymreig.


* Gan gyfuno tegwch â rhagoriaeth;
* Gan fod yn agored i heriau a chyngor;
* Gan gydweithio i godi safonau i bawb.


Ni fu erioed amser gwell i fod yn gysylltiedig ag addysg yng Nghymru.


Nawr yw'r amser i wneud gwahaniaeth.


Gyda'n gilydd gallwn gyflawni ein cenhadaeth genedlaethol.


Diolch yn fawr.







Translation:


 
National Mission Launch Speech
------------------------------


### Intro


Noswaith dda pawb – Good evening everyone. Thank you all for taking the time to be here tonight.


Firstly, I’d like to give a personal thanks to our MC for the evening, Owen Evans.


As many of you might know, this is one of the final public events in Owen’s last week in Government as Deputy Permanent Secretary, before he joins S4C as Chief Executive.


Personally, since joining Government I have benefitted from his wise counsel, can\-do attitude and always positive approach to even the most challenging issues.


And he’s always ready with a recommendation for a good restaurant or place to visit – even if that does include heavy metal venues from Aberystwyth to Helsinki!


Seriously, he has overseen many changes in education in the last few years and will leave big shoes to fill. Diolch, Owen.


### Working together


In Welsh education, we are building on strong foundations.


The global experts on education performance, the OECD, recently recognised that government and the sector are working closely together. And that there is a commitment to improvement ‘visible at all levels of the education system’.


Therefore, our action plan – Education in Wales: Our National Mission – is not a document that’s been cooked up in a back\-office somewhere in Cathays Park.


It’s the result of being open to ideas, feedback and review.


* The international expert community, including the OECD, that’s helping to shape leadership development, our focus on well\-being and professional learning opportunities;
* Our pioneers working in partnership on the curriculum and making huge strides in digital competency;
* Our partners in Estyn, the Unions, the Consortia, Qualifications Wales and the Education Workforce Council making crucial contributions to a genuine self\-improving system;
* And most importantly parents and learners themselves, with teachers, demanding the very best from our education system.


This is why we describe these education reforms as a national mission.


We have a collective responsibility to raise standards, reduce the attainment gap and deliver a system that is a source of genuine national pride and public confidence.


Schools are having to prepare our young people for jobs that have not yet been created and challenges that we are yet to encounter.


Quite frankly – at a learner, school and national level – education has never been more important.


### National mission


However, the idea of education as a national mission is not completely new, or mine alone.


In fact, the Royal Charter that established our venue this evening – as a National Museum – set out the objective of “advancement of the education of the public, by comprehensive representation of science, art, industry, history and culture of, or relevant to, Wales.”


Fine sentiments I’m sure you’ll agree.


But our 21st century national mission of education reform is not about grand Edwardian buildings or creating new institutions.


It’s about something far more important.


It’s about setting – and achieving – the very highest expectations for our young people, for our teaching profession and for our country.


This institution, the national library and others were the architecture of nation\-building in late 19th and early 20th century Wales.


We now have the opportunity to be a new generation of nation\-builders.


And it’s happening right across the country \- through our pioneer schools, international experts, universities, business and third sector community.


And I’m delighted that we will hear directly two of our pioneers, Elan from Dyffryn Conwy, and Luke from Cadoxton, later this evening. It’s also great that Ian Fordham from Microsoft is here, who has been working with us as we lead the way on digital competency.


You – We \- are building a transformational national curriculum and education system.


With a renewed commitment to improving both the knowledge and skills of our young people, we will raise standards across the board.


Already we have much to be proud of.


But there is recognition that, together, we can be even better.


Today marks a crucial point on that journey.


We’ve reflected on the OECD’s clear advice to us as a Government.


Stay the course, but do more to communicate and clarify. Focus on leadership and deliver a new curriculum in a timely manner.


I know from my meetings and visits right across the nation that there is much shared optimism. There is much world\-class practice. There is much we’re getting right. And countries around the world are paying attention to our innovation and progress.


But I also know that there have also been some myths and misinformation about the new curriculum and how it’ll be developed and delivered.


Our action plan is clear about the way forward.


### Curriculum


I have taken the time to reflect on those conversations with teachers, parents, educators and unions, and the challenge and advice from the scrutiny committee in the Assembly for example.


It is right that we roll\-out the new curriculum rather than introduce it as a big bang overnight one September. International evidence is clear on this.


But we must also provide the right preparation time for schools and teachers.


Not time to stand still, but time to provide feedback, further engage with the new curriculum and be fully prepared for the new approach.


So, work on the AOLEs continues at pace and I’d like to thank all involved for their commitment, innovation and energy.  

The new curriculum and assessment arrangements will be available for schools to feedback, test and refine in Easter 2019\.


Following that period, all schools will have access to the final curriculum from 2020, allowing them to get fully ready and prepared for statutory roll\-out in September 2022\.


And as I just said, our approach will be a roll\-out rather than a big bang.


Therefore it will be introduced from nursery to Year 7 in 2022, rolling into Year 8 for 2023, Year 9 in 2024 and so on as each cohort moves through.


So, just as democratic devolution is often described as a process not an event, the same is true of curriculum reform.  

As the OECD said in its recent review: “To support the realisation of its education objectives and ultimately its vision of the Welsh learner, Wales should continue its curriculum reform… ensuring that its reform journey is comprehensive and effective.”


Let me be clear.


Together, we will deliver on our new curriculum, taking the time to get it absolutely right.


But, building in that extra time – through roll\-out and an extra year – doesn’t mean slowing down.  

It means we will deliver on those connected priorities that are essential to maintaining high standards, and setting even higher ambitions.


* Ensuring a high\-quality education profession;
* Identifying and inspiring leaders to raise standards;
* Inclusive schools dedicated to excellence, equity and well\-being;
* And, improved robust assessment, evaluation and accountability within a self\-improving system.


### Standards \& attainment gap


I’m not going to take up time going through a long list of policies and actions here this evening.


But those who know me, who work in the department perhaps or have spoken to me during my time as Minister, will know that ensuring that each and every learner has the same chance to reach the highest standards is at the very heart of my personal mission in this job.


And it’s now at the heart of our national mission for education.


As an opposition leader in the Assembly – in budget negotiations \- I focused on securing the Pupil Deprivation Grant.  

In Government I have prioritised increasing and extending that support – through the renamed Pupil Development Grant \- for our learners from more disadvantaged backgrounds.


We can always do more, but we are reducing the attainment gap and there are countless stories from parents and teachers about how the PDG has opened up transformative opportunities and experiences.


Our action plan brings that same commitment to raising standards for all.


It is fundamental that we support a high\-quality teaching profession, prioritising on\-going professional learning and strong leadership, which sets and delivers on high expectations for our learners, schools and whole system.


And part of those high expectations will involve a model of assessment and evaluation for schools that will clearly identify what schools are accountable for and that focuses on improvement at all levels.  I will be saying more on this in the next few weeks.


We will work together to deliver on this national mission.


As a government, and as a minister, you have my guarantee that we will invest in those priorities and open up opportunities for leaders and teachers.


But as we empower teachers, leaders and support staff to take a lead, I will not accept any lowering of ambitions.


Many of you will have heard my concerns over the last year about issues around BTEC science numbers, blanket use of GCSE early entry and the unintended consequences of focusing too much on that C grade boundary and not aiming higher and stretching those capable of more.


I won’t repeat those arguments again here.


But I am unashamed in saying that we must combine equity with excellence.


I’m confident that we are working together to address certain practices that lowered expectations and gamed the system.


If we are always committed to putting the interest of the learner first – and ensuring they can reach their potential – then we won’t go far wrong.


That’s my guiding principle. And I know it’s one that motivated every teacher on their journey from the training college to the classroom.


It is also a commitment shared across Government, as set out in our national strategy – Prosperity for All – that the First Minister launched last week. Our focus is on building a Wales that is both ambitious and learning.


### Conclusion


We now have to grasp with both hands the opportunity to create something that will be envy of the world.


Our national mission belongs to each and every learner, parent, teacher and leader in Wales.


Taken together, our reforms will meet the challenges ahead and deliver on the high expectations we all share for our young people.


These are exciting times for education in Wales.


A shared mission to inspire healthy, enterprising confident young people, equipped with the knowledge and skills the need now and for the future.


It won’t always be easy. Perhaps it’ll never be easy.


But anything that we achieve cheaply, we know is worth less celebration.


Satisfaction will come through even higher standards, better futures for our young people, and recognition from parents, business and the international community that Wales is leading the way.


Our innovative approach – and willingness to work and learn with the best in the world is already attracting attention.  

But we can achieve even more. We are learning from the best so that we can be even better.


And we are doing it the Welsh Way.


* Combining equity with excellence;
* Being open to challenge and advice; and
* Working together to raise standards for all.


There has never been a better time to be involved in Welsh education.


Now is the time to make a difference.


Together we can achieve our national mission.


Diolch yn Fawr.